孝顯追送至沙溪書所見以別
作者：趙蕃
朝代：宋

paragraphs: 白雲英英行空山，白鷺矯矯去復還。
雨聲驟來却小住，樹色全綠或半殷。
誰家有屋茅三間，舂聲未斷橫炊烟。
刈禾雖阻得治圃，造物所惠無一偏。
我亦願此坐無田，千里顧上西江船。
經年擾子曾未厭，更煩車馬相追牽。
客中無酒可醉子，聊書所見爲別言。